20 VS-tieners glo vir inisiasie na Lesotho ontvoer | Netwerk24
10°C / 19°C
Meisie wat verdwyn se lyk in puttoilet gevind
'n Tienermeisie van Mpumalanga wat glo verlede week ontvoer is, se lyk is Saterdag deur 'n familielid in 'n puttoilet by haar huis gevind.
Groot waterskade aan biblioteek ná inbraak
Inbrekers het oor die naweek aansienlike skade aan 'n biblioteek in Kaapstad aangerig voordat dit aanstaande week sou heropen.
Wysigings vee dalk misdaadboek skoon
Dit is beslis 'n stap in die regte rigting.
Duitse Grand Prix nooi 20 000 toeskouers
Volgende maand se Eifel-Grand Prix by Duitsland se Nürburgring-renbaan sal tot 20 000 toeskouers verwelkom.
Bok Arno Botha wil Jake nou reg bewys
Jy dink jy is fiks totdat die eerste wedstryd gespeel word.
Min glorie vir Afrika by Tour de France
Die Suid-Afrikaanse NTT-fietsryspan keer droëbek terug van die Tour de France nadat hy ook nie vanjaar daarin kon slaag om 'n skofsege te behaal nie – meer as drie jaar nadat 'n ryer van dié span dit die laaste keer kon vermag.
Direkteur van Discovery verkoop miljoene aandele
Herschel Mayers, 'n nie-uitvoerende direkteur van Discovery, het verlede week amper R390 miljoen se aandele verkoop.
Halfmiljoen laai reeds Covid-19-app af
Meer as halfmiljoen mense het reeds die regering se nasporingsapp vir Covid-19 afgelaai, ten spyte van heftige teenkanting daarteen veral op sosiale media.
Winkels verwag somber Kerstyd
Swart Vrydag en Kerstyd gaan nie vanjaar rekords slaan nie, reken die meeste kleinhandelaars.
DA: Dís waar die party nou staan
Dis 'n maand voor die DA se federale beleidskongres. Wat bedoel die party met 'n konsepbeleid wat op "nierassigheid" fokus? Waar staan die DA op die politieke verhoog en hoe lyk sy vooruitsigte vir die munisipale verkiesing van 2021?
Daar is sekere dinge wat jy nooit vergeet
Die menslike geheue is kort.
Ginsburg-dood verlies vir vroue
Ruth Bader Ginsburg, 'n regter van die Amerikaanse appèlhof en een van die grootste regsgeleerdes van ons tyd, is Vrydag dood.
'Laat Soedannese kunstenaars vry,' vra rolprentbedryf
Die Vereniging vir Dokumentêre Rolprentvervaardigers (DFA) in Suid-Afrika het sy stem gevoeg by dié van internasionale organisasies en rolprentfeeste wat op die vrylating van vyf Soedannese kunstenaars, onder andere die bekroonde rolprentvervaardiger
Dié boeke gewildste op VS-kunstefees se aanlyn program
Die Vrystaatse Literatuurfees, wat deel is van die Vrystaat Kunstefees en tans as Vryspraak Digitaal aanlyn beskikbaar is, het 'n verbasende aanhang opgebou vandat dit drie weke gelede begin het.
Reeks bied blik op SA sanger en komponis in VSA
Wie het geweet die stem wat 'n mens eerste in The Lion King hoor, is dié van 'n Suid-Afrikaner?.
Stormers steun projek vir hardloopskoene
Die DHL Stormers is nie net 'n gedugte rugbyspan nie, maar het nou ook sy gewig ingegooi by 'n projek om ou hardloopskoene in te samel tydens die FNB Run Your City-reeks se virtuale hardloopbyeenkoms wat op Erfenisdag plaasvind.
Goedhartiges gee seun (7) se hart nuwe skop
Met die Oos-Kaap se kateteriseringslaboratorium by die provinsiale hospitaal in Port Elizabeth nou byna twee jaar gesluit, het goedhartiges 'n sewejarige seuntjie gehelp wat dié broodnodige prosedure moet ondergaan.
LAAI AF, DRUK UIT: Nuwe blokraaie, sudoku's, inkleurprent
Hierdie heerlike pret-pakkie bevat elke dag se blokkiesraaisels, sudoku's en oplossings in Die Burger, Beeld en Volksblad. Elke Sondag word Rapport se pretbladsye bygevoeg. Druk uit en geniet!
20 VS-tieners glo vir inisiasie na Lesotho ontvoer
Deur Cheréne Pienaar 12 Desember 2019 06:30
Minstens 20 Vrystaatse tieners is glo sonder hul ouers se toestemming oor die grens met Lesotho na 'n inisiasieskool in die Malutiberge gelok.
'n Vermeende ontvoerder van Lesotho lok glo Vrystaatse tienerseuns oor die droë dele van die Caledonrivier deur die grens na 'n inisiasieskool. Hy eis nou geld van die ouers om die kinders terug te kry. Foto: George Pietersen/Reënval in SA/Facebook
Netwerk24Foto: George Pietersen/Reënval in SA/Facebook
Nou word geld van die ouers geëis voordat hulle kan huis toe gaan.
Mphonyana Mothibeli, wie se 14-jarige seun einde November ontvoer is, beweer ook die hond van die man wat die seuns oor die grens lok, het haar seun se maat doodgebyt.
Sy is woedend en raadop omdat die polisie op Ladybrand volgens haar weier om 'n saak te open omdat "die seuns sonder paspoorte oor die grens is" en nie by was toe sy 'n klag aanhangig wou maak nie.
Die polisie ontken egter dat hulle weier om te help.
Thandi Mbambo, provinsiale polisiewoordvoerder, het bevestig die polisie het klagtes ontvang van kinders wat onwettig na 'n inisiasieskool in Lesotho geneem is. Hulle werk saam met die polisie in Lesotho en die ouers om die kinders terug te bring.
Die ontvoerder, wie se identiteit glo algemeen bekend is, eis glo 'n skaap en R3 700 vir elke seun vir die inisiasie en dreig om die kinders dood te maak as hy nie die geld kry nie.
Hy neem die seuns glo deur die droër dele van die Caledonrivier, wat die grens vorm, na die Khubetsoana-gebied in die Berea-distrik waar hulle deur die inisiasieproses gaan.
"Hy het verlede week weer gebel en gesê ek moet die geld stuur, anders sal hy my seun doodmaak," sê Mothibeli.
Die ouers kan skaars brood op die tafel sit.
Suster Mechthilde Faist van die Regina Pacis-sentrum van die Katolieke Assisi-sending op Marseilles in die Vrystaat, sê twee kinders van ouers wat op die sendingstasie woon en werk, is ontvoer.
Die ander 18 seuns se ouers woon op Ladybrand en plase in die gebied.
"Dit is 'n misdaad, want die kinders, van wie baie jonger as 16 jaar oud is, het nie 'n paspoort of amptelike toestemming nie. Die plaaslike inisiasie-tradisie verskil ook van dié in Lesotho."
'n Boer van die Ladybrand-omgewing wat anoniem wil bly, sê in 'n onlangse voorval is drie seuns by die grens geïntimideer. Twee is ontvoer en volgens hom is een doodgeslaan.
Hulle stap verby militêre kasernes wat 100 m van die pad af is. Daar gaan niks gebeur nie, want niemand keer hulle of doen ondersoek nie.
Die polisie op Ladybrand het aan hom gesê hul hande is afgekap.
Volgens hom kyk die Caledonspoort-polisie van Lesotho anderpad wanneer die man en seuns deur die droë rivier stap.
"Hulle stap verby militêre kasernes wat 100 m van die pad af is. Daar gaan niks gebeur nie, want niemand keer hulle of doen ondersoek nie."
Mbambo sê nadat die polisie klagtes ontvang het, het die provinsiale kommissaris lede van die provinsiale kantoor ontplooi om met die ouers te gesels om uit te vind wat die beste manier is om hulle te help.
"Ons moet verklarings van die ouers kry sodat klagtes geregistreer kan word."
Sy sê van die ouers het geweier om verklarings af te lê en net sommige het hulp van die polisie gevra om hul kinders terug te bring.
"Ander ouers het glad nie saamgewerk nie en dit lyk asof hulle aanvaar het hul kinders is by die inisiasieskool."
Danksy die ingryping van die provinsiale kantoor wat met Lesotho se polisie saamgewerk het, het drie kinders na hul huis toe teruggekeer, sê Mbambo.
Ouers van die oorblywende kinders word gevra om met die polisie saam te werk om hulle terug te bring.